ΓΡΑΠΤΗ ΕΡΩΤΗΣΗ E-2493/01

υποβολή: Glenys Kinnock (PSE) προς την Επιτροπή

(13 Σεπτεμβρίου 2001)

Θέμα: Διαφθορά

Δύναται η Επιτροπή να αναφέρει περιληπτικά τα μέτρα που έχει λάβει για την εκπλήρωση της δέσμευσης που ανέλαβε στην Ευρωαφρικανική Διάσκεψη Κορυφής η οποία διεξήχθη στο Κάιρο τον Απρίλιο 2000 σχετικά με τη λήψη των απαραίτητων μέτρων για την καταπολέμηση της διαφθοράς και την εξασφάλιση ότι θα διεξάγονται έρευνες για τα δημόσια κονδύλια που κατατίθενται παρανόμως σε τραπεζικούς λογαριασμούς τρίτων χωρών και την εγγύηση ότι τα κονδύλια αυτά θα επιστρέφονται στις χώρες από τις οποίες προήλθαν·

Απάντηση του κ. Vitorino εξ ονόματος της Επιτροπής

(15 Νοεμβρίου 2001)

Σύμφωνα με το άρθρο 29 της Συνθήκης της Ευρωπαϊκής Ένωσης, και με τη σύσταση αριθ. 7 της Στρατηγικής της Ευρωπαϊκής Ένωσης για την αρχή της νέας χιλιετίας, σχετικά με την πρόληψη και τον έλεγχο του οργανωμένου εγκλήματος, της 27ης Μαρτίου 2000(1), η Επιτροπή συμβάλλει στην επιδίωξη του στόχου της Ένωσης ο οποίος συνίσταται στην πρόληψη και την καταπολέμηση της διαφθοράς χάρη σε στενότερη συνεργασία μεταξύ των αστυνομικών δυνάμεων, των τελωνειακών και δικαστικών αρχών, και στην προσέγγιση των ποινικών διατάξεων των εθνικών νομοθεσιών, καθώς επίσης και χάρη στη διαμόρφωση σφαιρικής, πολυτομεακής και δια-πυλωνικής πολιτικής της Ένωσης όσον αφορά τη διαφθορά, λαμβάνονταςπόψη το έργο που έχει επιτελεσθεί από άλλους οργανισμούς, κυβερνητικούς και μη.

Η Επιτροπή επιθυμεί να διαβεβαιώσει το Αξιότιμο Μέλος του Κοινοβουλίου ότι είναι αποφασισμένη να χρησιμοποιήσει την επιρροή που διαθέτει σε όλα τα διεθνή βήματα στα οποία η Επιτροπή αντιπροσωπεύεται, για να καταδικάσει και να συμβάλει στην καταπολέμηση και την πρόληψη κάθε μορφής διαφθοράς.

Ο στόχος της προώθησης της χρηστής διακυβέρνησης, συμπεριλαμβανόμενης της καταπολέμησης της διαφθοράς, αναφέρεται ρητά ως καθοριστικό στοιχείο των στρατηγικών που αποσκοπούν στηνποχώρηση της ένδειας στο πλαίσιο των κοινοτικών αναπτυξιακών δραστηριοτήτων, όπως ορίζονται από κοινού από το Συμβούλιο και την Επιτροπή.

Η συμφωνία του Cotonou που συνυπογράφηκε με τις χώρες της Αφρικής, της Καραϊβικής και του Ειρηνικού (ΑΚΕ), περιλαμβάνει μια ειδική διαδικασία για την αντιμετώπιση των σοβαρών περιπτώσεων διαφθοράς. Η χρηστή διακυβέρνηση αποτελεί θεμελιώδες στοιχείο αυτής της συμφωνίας, και οι σοβαρές περιπτώσεις διαφθοράς, όπως ορίζονται στο άρθρο 97, συνιστούν παραβίαση της συμφωνίας ως προς αυτό το στοιχείο. Αυτές οι περιπτώσεις θα πρέπει να αποτελούν αντικείμενο διαβουλεύσεων μεταξύ των ενδιαφερομένων μερών, και μπορεί να καταλήγουν στη λήψη σκόπιμων μέτρων. Η διαδικασία που περιγράφεται στο άρθρο 97 εγκαινιάστηκε για πρώτη φορά με την Λιβερία τον Σεπτέμβριο 2001, σε μία περίπτωσηπονοιών διαφθοράς, με σημαντικά εισαγωγικά μονοπώλια και χορήγηση αδειών στον δασικό τομέα. Η κυβέρνηση της Λιβερίας έχει κληθεί για να συμμετάσχει σε διαβουλεύσεις.

Όσον αφορά το ζήτημα των δημόσιων περιουσιακών στοιχείων που έχουν αποκτηθεί παράνομα και μεταφερθεί στο εξωτερικό, καθώς και το ζήτημα της επιστροφής τους στις χώρες προέλευσής τους, η Επιτροπή επιθυμεί να επισύρει την προσοχή του Αξιότιμου Μέλους του Κοινοβουλίου στο γεγονός ότι η εξέταση αυτών των περιπτώσεωνπόκειται συχνά σε διμερείς συμφωνίες μεταξύ χωρών, και ότι ορισμένα κράτη μέλη ενδέχεται να έχουν αντιρρήσεις όσον αφορά την εναρμόνιση των διαδικασιών σε όλα τα κράτη της Ένωσης. Εντούτοις, όλα τα κράτη μέλη είναι βεβαίωςποχρεωμένα να σέβονται τις διατάξεις της οδηγίας για τη νομιμοποίηση του παράνομου χρήματος — οδηγία 91/308/ΕΟΚ του Συμβουλίου της 10ης Ιουνίου 1991 για την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες(2) — καθώς και τουςπόλοιπους κανόνες που έχουν θεσπισθεί από το Συμβούλιο της Ευρώπης και από την επιχειρησιακή ομάδα χρηματοοικονομικής δράσης. Επιπλέον, η επέκταση της οδηγίας σχετικά με τη νομιμοποίηση του παράνομου χρήματος, όπως προτείνεται στην κοινή θέση (ΕΚ) αριθ. 5/2001(3) του Συμβουλίου, θα κάλυπτε ένα πολύ ευρύτερο φάσμα αδικημάτων μείζονος σημασίας, συμπεριλαμβανομένης της διαφθοράς.

Τέλος, η Επιτροπή συμβάλλει σε μία κοινή θέση της Ένωσης και σκοπεύει να ζητήσει την άδεια του Συμβουλίου για να διαπραγματευθεί εξ ονόματος της Κοινότητας σχετικά με μια μελλοντική συνθήκη των Ηνωμένων Εθνών κατά της διαφθοράς. Η επιτροπή ad hoc, η οποία έχει λάβει τη σχετική εντολή από τη γενική συνέλευση για να διαπραγματευθεί σχετικά με αυτή τη συνθήκη, πρόκειται να εξετάσει το ζήτημα της μεταφοράς κονδυλίων παράνομης προέλευσης που έχουν αποκτηθεί με ενέργειες διαφθοράς, συμπεριλαμβανομένης της νομιμοποίησης του παράνομου χρήματος, και το ζήτημα της επιστροφής αυτών των κονδυλίων.

(1) ΕΕ C 124 της 3.5.2000.

(2) ΕΕ L 166 της 28.6.1991.

(3) ΕΕ C 36 της 2.2.2001.